CELEX: 32014R0275
Language: lv
Date: 2014-01-07 00:00:00
Title: Komisijas Deleģētā regula (ES) Nr. 275/2014 ( 2014. gada 7. janvāris ), ar ko groza I pielikumu Eiropas Parlamenta un Padomes Regulai (ES) Nr. 1316/2013, ar ko izveido Eiropas infrastruktūras savienošanas instrumentu  Dokuments attiecas uz EEZ

19.3.2014   
            
            
               LV
            
            
               Eiropas Savienības Oficiālais Vēstnesis
            
            
               L 80/1
            
         
      KOMISIJAS DELEĢĒTĀ REGULA (ES) Nr. 275/2014
   (2014. gada 7. janvāris),
   ar ko groza I pielikumu Eiropas Parlamenta un Padomes Regulai (ES) Nr. 1316/2013, ar ko izveido Eiropas infrastruktūras savienošanas instrumentu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 11. decembra Regulu (ES) Nr. 1316/2013, ar ko izveido Eiropas infrastruktūras savienošanas instrumentu, groza Regulu (ES) Nr. 913/2010 un atceļ Regulu (EK) Nr. 680/2007 un Regulu (EK) Nr. 67/2010 (1), un jo īpaši tās 21. pantu,
   tā kā:
   
               (1)
            
            
               Saskaņā ar Regulas (ES) Nr. 1316/2013 21. panta 3. punktu pirmā gada laikā pēc minētās regulas stāšanās spēkā Komisija tiek pilnvarota pieņemt deleģētos aktus, ar ko sīki norāda transporta nozares finansējuma prioritātes EISI darbības laikā, kuras jāatspoguļo darba programmās attiecībā uz darbībām, kas saskaņā ar 7. panta 2. punktu ir tiesīgas saņemt atbalstu. Tāpēc jānodrošina, lai deleģētais akts, ar ko sīki norāda transporta nozares finansējuma prioritātes, tiktu pieņemts pirms darba programmu pieņemšanas.
            
         
               (2)
            
            
               Atbilstīgi 21. panta 3. punktam transporta nozares finansējuma prioritātēs būtu jāņem vērā tādas Regulas (ES) Nr. 1316/2013 7. panta 2. punktā uzskaitītās darbības, kuras tiesīgas saņemt atbalstu un kuras sekmē kopīgu interešu projektus saskaņā ar Eiropas Parlamenta un Padomes Regulu (ES) Nr. 1315/2013 (2).
            
         
               (3)
            
            
               Darbības, kuras uzskaitītas Regulas (ES) Nr. 1316/2013 7. panta 2. punktā un kuras tiesīgas saņemt atbalstu, ir sīkāk norādītas minētās regulas 10. un 11. pantā, kur noteiktas šādu darbību maksimālās pieļaujamās finansējuma likmes. Tādēļ, lai sīki norādītu transporta nozares finansējuma prioritātes, ir jāatsaucas uz attiecīgajos pantos uzskaitītajām darbībām.
            
         
               (4)
            
            
               Par kopīgu interešu projektiem, kas uzskaitīti Regulas (ES) Nr. 1316/2013 I pielikuma I daļā, var saņemt atbalstu no minētās regulas 17. panta 3. punktā minētajām daudzgadu darba programmām. Atbalstu par projektiem, kuri nav uzskaitīti minētās regulas I pielikuma I daļā, bet par kuriem var pretendēt uz atbalstu saskaņā ar minētās regulas 7. panta 2. punktu, var saņemt no gada darba programmām.
            
         
               (5)
            
            
               Regulas (ES) Nr. 1316/2013 21. panta 3. punktā ir atsauce uz minētās regulas 4. panta 2. punktā norādītajiem transporta nozares specifiskajiem mērķiem, tāpēc šīs regulas vajadzībām ir lietderīgi atsaukties uz minētajiem mērķiem.
            
         
               (6)
            
            
               Finanšu instrumenti paredz ES atbalsta saņemšanu no gada darba programmām, tāpēc ir lietderīgi šeit iekļaut atbilstošu prioritāti.
            
         
               (7)
            
            
               No darba programmām netiks segtas Regulas (ES) Nr. 1316/2013 5. panta 2. punkta b) apakšpunktā uzskaitītās programmas atbalsta darbības, kuras aptver tehniskā un administratīvā atbalsta izdevumus, kas līdz 1 % apmērā no finansējuma radušies Komisijai saistībā ar Eiropas infrastruktūras savienošanas instrumenta pārvaldību. Taču no darba programmām tiks segtas programmas atbalsta darbības, kas sekmē kopīgu interešu projektus, kā paredzēts 7. panta 2. punktā un kā minēts Regulas (ES) Nr. 1316/2013 5. panta 2. punkta a) apakšpunktā, un tās šeit ir iekļautas ar atbilstošu prioritāti.
            
         
               (8)
            
            
               No šīm darba programmām tiks segti visi līdzekļi, kas minēti Regulas (ES) Nr. 1316/2013 5. panta 1. punkta a) apakšpunktā, tostarp no Kohēzijas fonda pārvietotie līdzekļi. Saskaņā ar minētās regulas 11. pantu par līdzekļiem, kas pārvietoti no Kohēzijas fonda, tiks izsludināti īpaši uzaicinājumi iesniegt priekšlikumus.
            
         
               (9)
            
            
               Lai nodrošinātu Regulas (ES) Nr. 1316/2013 17. panta 3. punktā paredzēto īstenošanas aktu savlaicīgu pieņemšanu, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
            
         IR PIEŅĒMUSI ŠO REGULU.
   1. pants
   Šīs regulas pielikumā izklāstīto tekstu pievieno kā Regulas (ES) Nr. 1316/2013 I pielikuma VI daļu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 7. janvārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 348, 20.12.2013., 129. lpp.
   
      (2)  Eiropas Parlamenta un Padomes 2013. gada 11. decembra Regula (ES) Nr. 1315/2013 par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES (OV L 348, 20.12.2013., 1. lpp.).
   
      PIELIKUMS
      Regulas (ES) Nr. 1316/2013 I pielikumam pievieno šādu VI daļu:
      
         “VI   DAĻA
         
            TRANSPORTA NOZARES FINANSĒJUMA PRIORITĀTES DAUDZGADU UN GADA DARBA PROGRAMMĀM
         
         1.   Finansējuma prioritātes daudzgadu darba programmām
         
         
                     1.1.
                  
                  
                     Finansējuma prioritātes mērķim novērst problemātiskos posmus, uzlabot dzelzceļa savstarpējo izmantojamību, veidot savienojumus trūkstošajos posmos un jo īpaši uzlabot pārrobežu posmus:
                     
                                 i)
                              
                              
                                 iepriekš definēti projekti par pamattīkla koridoriem (dzelzceļš, iekšējie ūdensceļi, autoceļi, jūras un iekšzemes ostas);
                              
                           
                                 ii)
                              
                              
                                 iepriekš definēti projekti par pārējām pamattīkla daļām (dzelzceļš, iekšējie ūdensceļi, autoceļi, jūras un iekšzemes ostas);
                              
                           
                                 iii)
                              
                              
                                 dzelzceļa savstarpējā izmantojamība;
                              
                           
                                 iv)
                              
                              
                                 
                                    ERTMS ieviešana.
                              
                           
               
                     1.2.
                  
                  
                     Finansējuma prioritātes mērķim nodrošināt ilgtspējīgas un efektīvas transporta sistēmas ilgtermiņā, lai sagatavotos nākotnē gaidāmajām transporta plūsmām un lai visiem transporta veidiem radītu dekarbonizācijas iespēju, pārejot uz inovatīvām, energoefektīvām transporta tehnoloģijām ar zemu oglekļa emisiju līmeni, vienlaikus uzlabojot transporta drošību:
                     
                                 i)
                              
                              
                                 jaunu tehnoloģiju un inovāciju ieviešana visos transporta veidos, koncentrējoties uz dekarbonizāciju, drošību un inovatīvām tehnoloģijām, lai veicinātu tīkla ilgtspējību, ekspluatāciju, pārvaldību, pieejamību, multimodalitāti un efektivitāti;
                              
                           
                                 ii)
                              
                              
                                 droša un aizsargāta infrastruktūra, tostarp drošas un aizsargātas stāvvietas autoceļu pamattīklā.
                              
                           
               
                     1.3.
                  
                  
                     Finansējuma prioritātes mērķim optimizēt transporta veidu integrāciju un starpsavienojumus un uzlabot transporta pakalpojumu sadarbspēju, vienlaikus nodrošinot transporta infrastruktūru pieejamību:
                     
                                 i)
                              
                              
                                 Eiropas vienotā gaisa telpa (SESAR);
                              
                           
                                 ii)
                              
                              
                                 upju informācijas pakalpojumi;
                              
                           
                                 iii)
                              
                              
                                 inteliģenta transporta sistēma autoceļiem;
                              
                           
                                 iv)
                              
                              
                                 kuģu satiksmes vadības un informācijas sistēmas;
                              
                           
                                 v)
                              
                              
                                 jūras maģistrāles;
                              
                           
                                 vi)
                              
                              
                                 darbības, ar ko īsteno transporta infrastruktūru pamattīkla mezglos, tostarp pilsētu mezglos;
                              
                           
                                 vii)
                              
                              
                                 multimodālo loģistikas platformu savienojumi un attīstība.
                              
                           
               
                     1.4.
                  
                  
                     Programmas atbalsta darbības
                  
               2.   Finansējuma prioritātes gada darba programmām
         
         
                     2.1.
                  
                  
                     Finansējuma prioritātes mērķim novērst problemātiskos posmus, uzlabot dzelzceļa savstarpējo izmantojamību, veidot savienojumus trūkstošajos posmos un jo īpaši uzlabot pārrobežu posmus:
                     
                                 i)
                              
                              
                                 dzelzceļa, iekšējo ūdensceļu un autotransporta projekti par pamattīklu, tostarp savienojumi ar iekšzemes un jūras ostām un lidostām, kā arī ostu attīstība;
                              
                           
                                 ii)
                              
                              
                                 iepriekš definēti projekti par pamattīklu (dzelzceļš, iekšējie ūdensceļi, autoceļi, jūras un iekšzemes ostas);
                              
                           
                                 iii)
                              
                              
                                 projekti Eiropas transporta tīkla savienošanai ar kaimiņvalstu infrastruktūras tīkliem, jo īpaši saistībā ar pārrobežu posmiem (dzelzceļš, iekšējie ūdensceļi, autoceļi, jūras un iekšzemes ostas).
                              
                           
               
                     2.2.
                  
                  
                     Finansējuma prioritātes mērķim nodrošināt ilgtspējīgas un efektīvas transporta sistēmas ilgtermiņā, lai sagatavotos nākotnē gaidāmajām transporta plūsmām un lai visiem transporta veidiem radītu dekarbonizācijas iespēju, pārejot uz inovatīvām, energoefektīvām transporta tehnoloģijām ar zemu oglekļa emisiju līmeni, vienlaikus uzlabojot transporta drošību:
                     
                                 i)
                              
                              
                                 jaunu tehnoloģiju un inovāciju ieviešana, izņemot daudzgadu darba programmā paredzētās;
                              
                           
                                 ii)
                              
                              
                                 kravu pārvadājumu pakalpojumi;
                              
                           
                                 iii)
                              
                              
                                 darbības dzelzceļa kravu pārvadājumu trokšņa samazināšanai, modernizējot pašreizējo ritošo sastāvu.
                              
                           
               
                     2.3.
                  
                  
                     Finansējuma prioritātes mērķim optimizēt transporta veidu integrāciju un starpsavienojumus un uzlabot transporta pakalpojumu sadarbspēju, vienlaikus nodrošinot transporta infrastruktūru pieejamību:
                     
                                 i)
                              
                              
                                 telemātikas lietojumprogrammas, izņemot daudzgadu darba programmā paredzētās;
                              
                           
                                 ii)
                              
                              
                                 darbības transporta infrastruktūras labākai pieejamībai personām ar invaliditāti;
                              
                           
                                 iii)
                              
                              
                                 darbības, ar ko īsteno transporta infrastruktūru pamattīkla mezglos, tostarp pilsētu mezglos;
                              
                           
                                 iv)
                              
                              
                                 multimodālo loģistikas platformu savienojumi un attīstība.
                              
                           
               
                     2.4.
                  
                  
                     EISI finanšu instrumenti:
                     
                                 i)
                              
                              
                                 finanšu instrumentu ieguldījums, kā noteikts 14. pantā un EISI regulas pielikuma III daļā;
                              
                           
                                 ii)
                              
                              
                                 programmas atbalsta darbības inovatīviem finanšu instrumentiem.”